Paġna Il-moviment liberu tal-merkanzija huwa waħda mill-erba' libertajiet fundamentali tas-Suq Uniku. Is-Suq Uniku fil-prodotti jħeġġeġ l-innovazzjoni fis-swieq tal-prodotti filwaqt li jikkontribwixxi għal aktar opportunitajiet għan-negozji u jippermetti aktar għażla għall-konsumaturi madwar l-Ewropa. Il-moviment liberu tal-merkanzija ma jfissirx neċessarjament li kull prodott għandu jkun identiku f'kull rokna tas-Suq Uniku. Filwaqt li l-konsumaturi huma liberi li jixtru l-prodotti tal-għażla tagħhom, l-operaturi kummerċjali wkoll huma liberi li jikkummerċjalizzaw u jbigħu oġġetti b'kompożizzjoni jew karatteristiċi differenti, sakemm jirrispettaw għalkollox il-leġiżlazzjoni tal-UE (kemm jekk dwar is-sikurezza tal-prodotti, l-ittikkettar jew leġiżlazzjoni oħra orizzontali jew settorjali). Sabiex jirnexxu, in-negozji jridu jadattaw u jinnovaw kontinwament il-prodotti tagħhom, iwieġbu għal xejriet differenti fid-domanda, kwistjonijiet loġistiċi u teknoloġiji emerġenti. Anke l-prodotti taħt l-istess marka jista' jkollhom karatteristiċi differenti, minħabba fatturi leġittimi bħal l-post tal-manifattura jew il-preferenzi tal-konsumatur fir-reġjuni destinatarji. Madankollu, dak li jista' jkun sors ta' tħassib huwa meta' kompożizzjonijiet differenti ta' prodotti tal-marka identiċi jiġu kkumerċjalizzati b'mod li jista' potenzjalment iqarraq bil-konsumatur. L-UE żviluppat qafas leġiżlattiv komprensiv biex jitħarsu d-drittijiet tal-konsumatur. Protezzjoni effettiva tal-konsumatur hija essenzjali għal suq effiċjenti u li jiffunzjona tajjeb. Dan il-qafas jinkludi l-protezzjoni tal-konsumaturi kontra informazzjoni u prattiki kummerċjali qarrieqa. Din l-azzjoni tgħaqqad djalogu mal-partijiet ikkonċernati u passi prattiċi biex jippermettu li jittieħdu miżuri konkreti mill-awtoritajiet responsabbli. Wara d-diskussjoni fil-Kunsill Ewropew f'Marzu 2017, il-Kummissjoni ressqet il-kwistjoni quddiem il-Forum ta' Livell Għoli għal funzjonament aħjar tal-katina tal-provvista tal-ikel, sabiex ikun hemm djalogu bejn l-industrija, il-konsumaturi u l-awtoritajiet nazzjonali Dan id-djalogu se jkompli fix-xhur li ġejjin. Barra minn hekk, il-Kummissjoni ilha taħdem fuq miżuri konkreti biex tiżgura evidenza affidabbli u komparabbli, ibda mill-qasam tal-ikel. Iċ-Ċentru Konġunt ta' Riċerka qed jaħdem fuq linji gwida għal metodoloġija komuni tal-ittestjar, u pass'il quddiem lejn testijiet komparabbli u awtorevoli madwar l-Ewropa. Dan huwa essenzjali biex jiġi evalwat il-kobor tal-kwistjoni, u biex tingħata bażi soda ta' provi meħtieġa għall-azzjoni li għandha tittieħed. Pass ieħor lejn iċ-ċarezza u t-trasparenza jkun li tingħata informazzjoni dwar il-kontenut eżatt ta' prodott. Fil-qasam tal-ikel, il-Kummissjoni qiegħda tiddiskuti ma' negozji, b'mod partikolari l-manifatturi u l-bejjiegħa bl-imnut, dwar kif għandha tiġi żgurata trasparenza sħiħa fil-kompożizzjoni tal-prodott (lil hinn mill-obbligi legali attwali). Għażla waħda li qiegħda tiġi esplorata hija dwar Kodiċi ta' Kondotta għall-produtturi, biex jistabbilixxu standards li għandhom jiġu rispettati biex ma jkunx hemm problemi ta' differenzi fil-kwalità tal-istess prodotti. Fl-aħħarnett, il-Kummissjoni ilha tħares lejn l-infurzar tal-leġiżlazzjoni rilevanti tal-UE flimkien mal-awtoritajiet nazzjonali għall-protezzjoni tal-konsumatur u tal-ikel. Dan l-Avviż jikkontribwixxi għal din l-istrateġija globali u jfittex li jiffaċilità l-applikazzjoni prattika tal-liġi eżistenti. Diversi liġijiet tal-UE huma rilevanti biex tiġi indirizzata l-kwistjoni tad-differenzi fil-kwalità tal-istess prodotti. Fil-każ partikolari tal-prodotti tal-ikel, li huma l-enfasi ta' dan l-Avviż, dawn jinkludu" Huwa r-rwol tal-Istati Membri, u b'mod partikolari l-awtoritajiet nazzjonali tal-konsumatur u tal-ikel, biex jiżguraw konformità mal-acquis tal-UE dwar il-konsumatur u jeżegwixxu l-leġiżlazzjoni dwar il-konsumatur u l-leġiżlazzjoni dwar is-sikurezza u l-ittikkettjar tal-ikel fil-livell nazzjonali. Madankollu, l-Kummissjoni hija impenjata li tassisti lill-awtoritajiet nazzjonali billi tipprovdi l-appoġġ u l-gwida meħtieġa. Dan l-Avviż jiċċara l-qafas leġiżlattiv rilevanti sabiex jagħti lill-awtoritajiet nazzjonali l-għodda u l-indikaturi biex ikun żgurat infurzar xieraq. Għandu jitqies bħala l-ewwel pass tal-azzjoni tal-Kummissjoni biex tappoġġja lill-awtoritajiet tal-infurzar nazzjonali fl-isforzi tagħhom biex jintemmu l-prattiki żleali. L-Avviż jista' jiġi aġġornat fid-dawl ta' evidenza ġdida bbażata fuq il-metodoloġija komuni tal-ittestjar, u dwar prodotti li mhumiex ikel. Skont ir-rekwiżit fl-Artikolu 8 tar-Regolament (KE) Nru 178/2002 dwar il-prinċipji ġenerali u l-ħtiġijiet tal-liġi dwar l-ikel, fejn il-liġi dwar l-ikel għandha timmira lejn il-prevenzjoni ta' prattiki li jqarrqu bil-konsumaturi, ir-Regolament (UE) Nru 1169/2011 dwar l-għoti ta' informazzjoni dwar l-ikel lill-konsumaturi (ir-Regolament dwar l-Informazzjoni dwar l-Ikel) jistabbilixxi qafas legali komprensiv bl-għan li jiżgura mhux biss livell għoli ta' protezzjoni ta' saħħet il-konsumaturi u tal-interessi soċjali u ekonomiċi tagħhom, iżda wkoll il-moviment liberu ta' ikel sikur u bnin fis-Suq Uniku tal-UE. Għal dan il-għan, ir-Regolament dwar l-Informazzjoni fuq l-Ikel jintroduċi prinċipju ġenerali fejn l-informazzjoni dwar l-ikel ma għandhiex tkun qarrieqa, b'mod partikolari: fir-rigward tal-karatteristiċi tal-ikel u, b'mod partikolari, fir-rigward tan-natura tiegħu, l-identità, il-proprjetajiet, il-kompożizzjoni, il-kwantità, id-durabbiltà, il-pajjiż ta' oriġini jew il-post ta' provenjenza, il-metodu ta' fabbrikazzjoni jew produzzjoni, u billi permezz tal-apparenza, id-deskrizzjoni jew ir-rappreżentazzjonijiet bl-istampi, tiġi ssuġġerita l-preżenza ta' ikel jew ta' ingredjent partikolari, filwaqt li fir-realtà xi komponent preżenti b'mod naturali jew ingredjent normalment użat f'dak l-ikel ikun ġie sostitwit b'komponent differenti jew ingredjent differenti. Dan ir-Regolament jistabbilixxi wkoll lista ta' informazzjoni obbligatorja li fil-prinċipju għandha tingħata għal kull tip ta' ikel: b'mod partikolari l-isem tal-ikel, il-lista ta' ingredjenti, il-kwantità ta' ċerti ingredjenti jew kategoriji ta' ingredjenti, informazzjoni dwar l-allerġeni, dikjarazzjoni dwar in-nutrizzjoni eċċ. L-informazzjoni dwar l-ikel għandha tkun preċiża, ċara u faċli biex tinftiehem mill-konsumatur. Għal dan il-għan, ir-Regolament jistabbilixxi rekwiżiti speċifiċi għall-preżentazzjoni ta' informazzjoni obbligatorja, inkluż id-daqs minimu tat-tipa. Is-servizzi tal-Kummissjoni ħadmu b'mod estensiv mal-awtoritajiet kompetenti tal-Istati Membri biex jitrawwem fehim komuni u tiġi ffaċilitata l-applikazzjoni tar-regoli tar-Regolament tal-Informazzjoni dwar l-Ikel u bħalissa qed jorqmu l-avviż li dalwaqt se jiġi adottat mill-Kummissjoni. Inħarġet gwida speċifika fir-rigward ta' informazzjoni dwar sustanzi jew prodotti li jikkawżaw allerġiji jew intolleranzi permezz tal-Avviż tal-Kummissjoni C(2017) 4864 finali tat-13 ta' Lulju 2017. Għall-awtoritajiet kompetenti tal-infurzar, il-verifika rispettiva tar-Regolament tal-Informazzjoni dwar l-Ikel għandha għalhekk tkun l-ewwel pass fl-investigazzjoni tal-konformità tal-kummerċjalizzazzjoni tal-prodotti. Pereżempju, ir-Regolament dwar l-Informazzjoni fuq l-Ikel jirrikjedi li l-operaturi tan-negozju jipprovdu informazzjoni speċifika dwar il-prodotti bħall-kwantità ta' ċerti ingredjenti jew kategoriji ta' ingredjenti. Din hija l-informazzjoni "materjali" fit-tifsira tal-Artikolu 7(5) tad-DPKŻ. L-ommissjoni ta' din l-informazzjoni tista' tkun, wara valutazzjoni ta' każ b'każ, ikkunsidrata qarrieqa għaliex saħansitra x'aktarx taffettwa d-deċiżjonijiet tranżazzjonali tal-konsumatur medju. Id-DPKŻ topera bħala xibka ta' sikurezza li tiżgura li jinżamm livell għoli u komuni ta' protezzjoni tal-konsumatur fis-setturi kollha, li tikkumplimenta u timla l-lakuni f'liġijiet oħra tal-UE. Id-DPKŻ tipprojbixxi kwalunkwe prattika kummerċjali jekk ikun fiha informazzjoni falza jew jekk, b'xi mod, tkun tqarraq jew x'aktarx li tqarraq bil-konsumatur medju, anke jekk l-informazzjoni tkun fattwalment korretta, b'rabta mal-karatteristiċi prinċipali tal-prodott u, f'kull każ, iġġegħlu jew x'aktarx iġġegħlu jieħu deċiżjoni tranżazzjonali li ma kienx jieħu f'ċirkostanzi oħra. Il-kummerċjalizzazzjoni ta' prodotti bl-istess imballaġ u mmarkar iżda b'kompożizzjoni u profil sensorjali differenti tista' tkun kontra d-DPKŻ jekk jista' jiġi muri li, fuq bażi ta' każ b'każ: il-konsumaturi ikollhom aspettattivi leġittimi speċifiċi minn prodott meta' mqabbel ma' "prodott ta' referenza" u l-prodott jiddevja b'mod sinifikanti minn dawn l-aspettattivi; l-operatur tas-suq iħalli barra jew jonqos milli jagħti informazzjoni adegwata lill-konsumaturi u ma jkunux jistgħu jifhmu li teżisti differenza fl-aspettattivi tagħhom; din l-informazzjoni inadegwata jew insuffiċjenti x'aktarx li tipproduċi distorsjoni fl-imġiba ekonomika tal-konsumatur medju, pereżempju billi twasslu biex jixtru prodott li kieku ma kienx jixtri. Il-kriterji li ġejjin jistgħu jkunu utli biex jikkaratterizzaw il-"prodott ta' referenza" prodott huwa kkummerċjalizzat "bl-istess imballaġġ u mmarkar" f'diversi Stati Membri; dan il-prodott jinbiegħ fil-maġġoranza ta' dawn l-Istati Membri b'kompożizzjoni partikolari; u Il-perċezzjoni tal-konsumaturi dwar il-karatteristiċi ewlenin tal-prodott tikkorrispondi għall-kompożizzjoni ta' dan il-prodott kif irreklamat fil-maġġoranza ta' dawn l-Istati Membri. Ix-xogħol li qiegħed isir attwalment miċ-Ċentru Konġunt tar-Riċerka se jipprovdi aktar indikaturi biex jorqom t-testijiet komparattivi tal-ikel. Sabiex titwettaq din il-valutazzjoni każ b'każ jista' jkun utli li l-ewwel jiġi eżaminat dan li ġej: jekk tħallietx barra informazzjoni dwar il-karatteristiċi ewlenin ta' prodott speċifiku jew li mhix ċara; jekk l-informazzjoni nieqsa jew mhux ċara dwar il-karatteristiċi ewlenin x'aktarx li tbiddel id-deċiżjoni transazzjonali tal-konsumatur medju. L-eżistenza ta' prodott jew diversi prodotti tal-marka fl-offerta ġenerali ta' ċerta kategorija ta' prodotti tal-ikel ipproċessati (pereżempju kafejiet, ċikkulata, tejiet, luminati, eċċ) tinfluwenza l-maġġoranza tal-konsumaturi meta jagħmlu l-għażla tagħhom. Id-deċiżjoni transazzjonali ta' konsumatur għal prodott tal-marka hija fil-biċċa l-kbira bbażata fuq il-perċezzjoni tiegħu ta' x'tirrappreżenta dik marka għalih. Dwar l-ikel, din hija opinjoni soġġettiva li sseħħ permezz tal-esperjenza sensorjali ta' kull konsumatur, il-preferenzi tad-dieta tiegħu u permezz ta' fatturi bħalma huwa l-esponiment għal reklamar tal-marka u l-isforzi biex titrawwem l-immaġni. Il-konsumatur medju jista' ma jixtrix prodott tal-marka jekk ikollu raġunijiet biex jemmen li l-prodott mixtri jiddevja mill-perċezzjoni tiegħu ta' kif għandu jkun il-prodott tal-marka. Id-diffikultà li tiġi vvalutata l-preżenza ta' elementi potenzjalment qarrieqa fil-komunikazzjoni dwar prodotti tal-marka hija minħabba l-fatt li l-karatteristiċi perċepiti "tal-marka" ta' prodott partikolari ma jiġux tradotti f'deskrizzjoni oġġettiva, espliċita u li tista' titkejjel minn min joħloq il-marka. Dawn l-elementi jiġu ssuġġeriti lill-konsumaturi permezz ta' diversi mezzi tal-komunikazzjoni inespliċiti u/jew asserzjonijet ġenerali dwar kif il-prodott huwa konformi mat-trademark tiegħu jew kif kellu suċċess matul iż-żmien. Pereżempju, testi bħal "oriġinali", "uniku", "ir-riċetta tal-fundatur", "tmur fejn tmur, dejjem se tesperjenza l-istess sodisfazzjon ta' ikel/xorb tajjeb", huma frekwenti fuq il-pakketti tal-ikel. Madankollu, għall-operaturi tal-ikel u x-xorb, "kwalità kostanti" ma tfissirx neċessarjament prodotti identiċi madwar iż-żoni ġeografiċi differenti. Huwa komuni anzi għall-operaturi tan-negozju tal-ikel li jadattaw il-prodotti tagħhom għall-preferenzi tal-konsumatur lokali u kundizzjonijiet oħra. B'mod partikolari, l-ottimizzazzjonijiet sensorjali huma mwettqa biex jikkonformaw mal-abitudnijiet djetetiċi li jistgħu jkunu differenti ħafna minn reġjun għal ieħor. Barra minn hekk, jista' jkun hemm differenzi oġġettivi fl-importazzjoni, minħabba d-disponibbiltà staġunali u/jew ġeografika ta' materja prima (jew rekwiżiti lokali speċifiċi) li għandhom effett fuq il-kompożizzjoni u/jew it-togħma tal-prodotti u għalhekk diffiċli li l-produtturi jevitawhom. Jista' jkun hemm l-introduzzjoni ta' riċetti ġodda li jirriflettu l-progress teknoloġiku jew politiki ta' riformulazzjoni nutrizzjonali, li teknikament jew ekonomikament ma jistgħux iseħħu f'daqqa fis-swieq kollha. Fl-aħħar nett, l-operaturi kollha fin-negozji tal-ikel jistgħu wkoll jadattaw il-kompożizzjoni tal-prodotti għall-elastiċità tal-prezz tad-domanda lokali. Informazzjoni insuffiċjenti dwar id-differenzjazzjoni ta' prodotti kkummerċjalizzati fi Stati Membri differenti taħt l-istess ditta tista' tinfluwenza d-deċiżjonijiet transazzjonali tal-konsumaturi. Wara li jivverifikaw il-konformità mal-liġi tal-ikel tal-UE, meta l-awtoritajiet tal-infurzar ikollhom informazzjoni li tista' twassalhom biex jikkonkludu li, wara analiżi ta' każ b'każ, il-prattiki ta' differenzjazzjoni ta' operatur ta' negozju partikolari jistgħu jammontaw għal prattiki kummerċjali żleali, huma jistgħu jikkunsidraw li jwettqu testijiet tas-suq li jinvolvu tqabbil tal-prodotti f'reġjuni u f'pajjiżi differenti. Dawn it-testijiet għandhom jitwettqu b'approċċ komuni tal-ittestjar li fuqha qed taħdem bħalissa l-Kummissjoni. Ir-riżultat ta' dan ix-xogħol jista' jipprovdi aktar evidenza u rakkomandazzjonijiet għall-kwistjoni kkonċernata. Jekk it-testijiet jidentifikaw prodotti tal-ikel li għandhom: preżentazzjoni li tidher identika; huma kkummerċjalizzati taħt l-istess marka; iżda għandhom differenzi sinifikanti fil-kompożizzjoni u/jew profil sensorjali. Il-preżentazzjoni ta' prodott, jew ir-reklamar tiegħu, li jġiegħel lill-konsumaturi biex jemmnu li l-prodott huwa l-istess wieħed kullimkien fis-Suq Uniku, bħalma hija l-enfasi fuq l-uniċità tiegħu, l-oriġini tal-ewwel produzzjoni tiegħu, l-oriġinalità tiegħu, il-mod uniku u tradizzjonali ta' produzzjoni jew ir-riċetta, il-konformità tiegħu ma' riċetta li nħolqot ħafna snin ilu f'post speċifiku, eċċ. L-istrateġiji tal-kummerċjalizzazzjoni ta' diversi verżjonijiet ta' prodott li jistgħu potenzjalment joħolqu konfużjoni għall-konsumaturi. Pereżempju fl-istrateġija ta' distribuzzjoni tiegħu, operatur tas-suq li jqassam diversi gradi ta' kwalità fis-Suq Uniku, jbiegħ biss gradi aktar baxxi f'ċerti reġjuni/pajjiżi mingħajr biżżejjed informazzjoni sabiex il-konsumaturi jifhmu liema grad huwa disponibbli fis-suq lokali tagħhom. Nuqqas jew insuffiċjenza ta' informazzjoni lill-konsumaturi (b'kull mezz ta' komunikazzjoni pubblika) dwar il-fatt li elementi tal-kompożizzjoni tal-prodotti ġew mibdula b'mod sinifikanti b'paragun mal-imgħoddi (eż l-introduzzjoni ta' riċetta ġdida) - filwaqt li jiġu kkunsidrati tibdiliet fil-kompożizzjoni, fil-kuntest ta' politiki ta' riformulazzjoni nutrizzjonali tal-Istati Membri, b'konformità mar-rekwiżit ta' diliġenza professjonali. Filwaqt li l-valutazzjoni ta' x'inhuma differenzi "sinifikanti" tista' tinbidel skont il-fatti u ċ-ċirkustanzi ta' kull każ, ġeneralment tista' tinstab differenza sinifikanti dwar il-karatteristiċi ewlenin ta' prodott meta: (i) ingredjent jew għadd ta' ingredjenti ewlieni (i) jew il-persentaġġ tagħhom fi prodott ikun sostanzjalment differenti meta' mqabbel mal-"prodott ta' referenza"; (ii) din il-varjazzjoni jkollha l-potenzjal li tbiddel l-imġiba ekonomika tal-konsumatur medju li jieħu deċiżjoni ta' xiri differenti jekk ikun jaf b'din id-differenza. F'dawn l-investigazzjoniiet, id-DPKŻ u l-awtoritajiet dwar il-liġi tal-ikel għandhom jikkooperaw mill-qrib sabiex jaraw li l-konklużjonijiet tal-investigazzjonijiet rispettivi tagħhom fuq l-istess operatur tas-suq u/jew prattika kummerċjali jkunu konsistenti. Għal kull prodott tal-ikel, għandha ssir verifika preliminari tar-rekwiżiti kollha stabbiliti skont ir-Regolament tal-Informazzjoni dwar l-Ikel. Jekk xi informazzjoni meħtieġa skont ir-Regolamenti imsemmija hawn fuq tkun nieqsa jew ippreżentata b'mod qarrieqi, l-awtoritajiet għandhom jieħdu l-miżuri tal-infurzar meħtieġa. L-investigazzjoni ta' prattiki kummerċjali potenzjalment żleali tista' ssir skont id-DPKŻ. Valutazzjoni ta' prattiki kummerċjali potenzjalment żleali fil-każ ta' prodotti tal-ikel tal-marka — flowchart: Iċ-ċirku ta' barra tal-munita juri t-12-il stilla tal-bandiera Ewropea. Iċ-ċirku ta' barra tal-munita juri t-12-il stilla tal-bandiera Ewropea. Dan l-avviż jikkonċerna l-impriżi li ġejjin: Borealis Smart Holdings BV (in-Netherlands), li tappartjeni għal Borealis European Holdings BV u kkontrollata minn Omers Administration Corporation (il-Kanada); Ontario Limited (il-Kanada), li tappartjeni għall-Ontario Teachers' Pension Plan Board (il-Kanada); SSE Maple Limited (ir-Renju Unit), li tappartjeni għal SSE plc (ir-Renju Unit); Maple TopCo Limited (ir-Renju Unit). SSE plc ("SSE"), l-Ontario Teachers' Pension Plan Board ("OTPP"), u Borealis European Holdings BV ("Borealis") jakkwistaw fis-sens tal-Artikolu 3(1)(b) u 3(4) tar-Regolament dwar l-Għaqdiet il-kontroll konġunt ta; Maple Topco Limited ("Maple"). Il-konċentrazzjoni hija mwettqa permezz ta' kuntratt ta' tmexxija jew kwalunkwe mezzi oħrajn. L-attivitajiet kummerċjali tal-impriżi kkonċernati huma: Borealis hija maniġer ta' Omers Administration Corporation ("Omers"). SSE hija kumpanija tal-enerġija b'operazzjonijiet fir-Renju Unit u l-Irlanda; l-OTPP huwa l-amministratur tal-akbar pjan ta' pensjonijiet għal professjoni waħda tal-Kanada; Maple hija attiva fil-provvista ta' assi tal-meters għall-fornituri tal-enerġija fir-Renju Unit. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li rr-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt hawn taħt:
Extracted from C_327_2017.html